Kommunen har gitt et tilskudd på 10.000 kroner til Ship to Gaza Hamar, organisasjonens eneste lokallag som er registrert i Brønnøysundregistrene. – De 10.000 kroner som Ship to Gaza mottok av Hamar kommune ved kulturkontoret i 2010, er støtte for deres arrangement under Internasjonal uke, skriver Tone Bakstad i en e-post til Finansavisen. Bakstad er sekretær for Midtøsten-komiteen i Hamar kommune. Hamar kommune har en egen Midtøsten-komité, på linje med komiteer for velferd, kultur, plan og bygg.